ຈີນສັ່ງໃຫ້ ສະຖານີໂທລະພາບ ຕັດລາຍການບັນເທີງ ທີ່ເຫັນວ່າ ເກີນຂອບເຂດນັ້ນລົງ
ລາຍການ​ອອກ​ອາກາດ​ຕ່າງ​ໆ ຂອງຈີນ​ ໄດ້​ຖືກ​​ແທນ​ໂດຍພວກລາຍການ​ທີ່​ສົ່ງ​ເສີມ​ຄຸນງາມ​ຄວາມ​ດີ​ຂອງ​ວັດທະນະ​ທໍາ ​ແ​ລະ​ຄ່າ​ນິຍົມ​ຫລັກຂອງ​ສັງຄົມ.
ຈີນກໍາລັງມີຄໍາສັ່ງໃຫ້ພວກອອກອາກາດລາຍການໂທລະພາບຜ່ານດາວທຽມ ໃຫ້ປ່ຽນ ລາຍການສະແດງການບັນເທີງເກີນຂອບເຂດນັ້ນ ໃຫ້ເປັນລາຍການທີ່ເນັ້ນໜັກໃສ່ຄ່ານິ ຍົມຂອງປະເພນີນັ້ນຫລາຍຂຶ້ນ ອົງການຂ່າວຊິນຫົວທາງການຂອງຈີນ ກ່າວເມື່ອວັນພຸດມື້ນີ້ວ່າສະຖານີໂທລະພາບຜ່ານ ດາວທຽມແຫ່ງຕ່າງໆ ໄດ້ຕັດລາຍການບັນເທີງລົງຫລາຍກວ່ານຶ່ງສ່ວນສາມ ຄືຈາກ 126 ໃຫ້ເຫລືອພຽງ 38 ລາຍການ ຕໍ່ນຶ່ງອາທິດ ຕາມຄໍາລັ່ງສະບັບໃໝ່ຂອງຫ້ອງການຄວບ ຄຸມຂອງລັດ ດ້ານ ວິທະຍຸ ຮູບເງົາ ແລະໂທລະພາບ ທີ່ເອີ້ນຫຍໍ້ວ່າ SARFT ນັ້ນ ລາຍງານເວົ້າວ່າ ເລິ່ມຕົ້ນແຕ່ວັນທີ່ 1 ມັງກອນໄປ SARFT ຍັງບັງຄັບໃຫ້ສະຖານີດາວ ທຽມຕ່າງໆອອກອາກາດລາຍການຂ່າວຢ່າງໜ້ອຍສອງຊົ່ວໂມງທຸກໆຕອນແລງ ໂຄງການຈໍາກັດຮັດແຄບດັ່ງກ່າວທີ່ຢູ່ໃນບັນຊີຂອງ SARFT ແມ່ນມີໂຮມ ທັງລາຍການ ນັດພົບຄູ່ບ່າວສາວ ລາຍການປະກວດຄວາມສາມາດພິເສດ ລາຍການໂອ້ລົມ ແລະເລຶ່ອງ ທີ່ສະເທືອນໃຈ ທີ່ເຫັນວ່າ ເປັນການລາຍ ການບັນເທີງເກີນຂອບເຂດ ແລະລົດນິຍົມຕໍ່າ ລາຍງານເວົ້າອີກວ່າ ລາຍການອອກອາກາດຕ່າງໆໄດ້ຖືກແທນໂດຍພວກ ລາຍການທີ່ສົ່ງ ເສີມຄຸນງາມຄວາມດີຂອງວັດທະນະທໍາ ແລະຄ່ານິຍົມຫລັກຂອງສັງຄົມ